Unionin yleisen tuomioistuimen tuomio 6.9.2023 – Foodwatch v. komissio
(asia T-643/21)1
(Asiakirjoihin tutustuminen – Asetus (EY) N:o 1049/2001 – CETA:n sääntely-yhteistyön foorumin kokouksen valmisteluasiakirja – Yhtäältä Kanadan ja toisaalta Euroopan unionin ja sen jäsenvaltioiden välinen laaja-alainen talous- ja kauppasopimus (CETA) – Tutustumisoikeuden epääminen osittain – Kansainvälisiin suhteisiin liittyvän yleisen edun suojaa koskeva poikkeus – Perusteluvelvollisuus – Velvollisuus toteuttaa konkreettinen tutkinta)
Oikeudenkäyntikieli: saksa
Asianosaiset
Kantaja: Foodwatch eV (Berliini, Saksa) (edustajat: asianajajat R. Klinger, C. Douhaire ja S. Ernst)
Vastaaja: Euroopan komissio (asiamiehet: F. Erlbacher ja C. Ehrbar)
Oikeudenkäynnin kohde
SEUT 263 artiklaan perustuvassa kanteessaan kantaja vaatii 5.8.2021 päivätyn komission päätöksen C(2021)5963 final, jolla hylättiin sen uudistettu pyyntö saada tutustua asiakirjaan, joka koskee sääntely-yhteistyön foorumissa (RCF) 3. ja 4.2.2020 pidetyn kokouksen valmistelua.
Tuomiolauselma
Kanne hylätään.
Foodwatch eV velvoitetaan korvaamaan oikeudenkäyntikulut.
____________
1 EUVL C 481, 29.11.2021.